EkBass/fiwiki-20250220-pages-articles huggingface dataset:
Carmelo Ortega

Juan Carmelo Ortega Miranda (16. heinäkuuta 1938 Bejucal – 12. kesäkuuta 2016 Havanna) oli kuubalainen koripallovalmentaja ja olympiamitalisti. Kuuban miesten maajoukkue voitti Ortegan päävalmentajuuden aikana olympiapronssia Münchenissä 1972http://www.linguasport.com/baloncesto/internacional/olimpiadas/1972_MUNICH_SQUADS.htm ja Pan-Amerikan kisojen pronssia Calissa 1971 ja osallistui muun muassa Montréalin kesäolympialaisiin 1976http://www.linguasport.com/baloncesto/internacional/olimpiadas/1976_MONTREAL_SQUADS.htm sekä vuosien 1974http://www.linguasport.com/baloncesto/internacional/mundial/1974_SANJUAN_SQUADS.htm ja 1986http://www.linguasport.com/baloncesto/internacional/mundial/1986_MADRID_SQUADS.htm MM-kilpailuihin. == Lähteet == * Profiili FIBA Coaching Library === Viitteet === Luokka:Kuubalaiset koripallovalmentajat Luokka:Kuubalaiset olympiamitalistit Luokka:Vuonna 1938 syntyneet Luokka:Vuonna 2016 kuolleet
Eyewitness

Eyewitness tai Eye Witness voi tarkoittaa ainakin seuraavia: * Silminnäkijä (Eyewitness), Muriel Boxin ohjaama elokuva vuodelta 1956 * Silminnäkijä (Eyewitness), John Houghin ohjaama elokuva vuodelta 1970 * Silminnäkijä (Eyewitness), Peter Yatesin ohjaama elokuva vuodelta 1981 * Eye Witness (People I Know), Daniel Algrantin ohjaama elokuva vuodelta 2002 * Ihme juttu (Eyewitness), brittiläinen television tiededokumenttisarja * Eyewitness, Kayakin albumi vuodelta 1981 * Eyewitness, Royal Huntin albumi vuodelta 2003. ==Muita== * Tarkastelun kohteena (Eyewitness Books), lapsille suunnattu tietokirjasarja * Kaupunkikirjat (Eyewitness Travel Guides), matkaopassarja
Ning Hai (1931)

Ning Hai () oli Kiinan laivaston Ning Hai -luokan kevyt risteilijä toisessa Kiinan-Japanin sodassa. == Valmistus == Kiinan laivasto tilasi aluksen Japanista Harima Dock Companyltä, missä köli laskettiin 1. tammikuuta 1930. Alus laskettiin vesille 10. lokakuuta 1931 ja valmistui 31. heinäkuuta 1932, jolloin se varustettiin kahdella yksipaikkaisella Aichi AB-3 -kellukekoneella. Alus lähti 24. elokuuta Kuresta ja se saapui kaksi päivää myöhemmin Shanghaihin. Kiinan laivasto otti aluksen palvelukseensa 1. syyskuuta 1932 tehden siitä Kiinan 1. laivaston lippulaivan päällikkönään Shen.Combined Fleet == Palvelus == Toukokuussa 1933 alus oli huollettavana Hariman telakalla. Se saapui 3. kesäkuuta 1934 Mojiin ja kaksi päivää myöhemmin Jokohamaan mukanaan koulutuslaivueen komentaja kontra-amiraali Wang, joka osallistui amiraali Togo Heihachiron hautajaisiin. Alus lähti 14. kesäkuuta Jokohamasta Hariman telakalle huoltoon, mikä saatiin päätökseen 14. heinäkuuta. Kiinan-Japanin sodan alettua Kiinan hallitus lähetti aluksen elokuussa 1937 Jangtse-jokea alas Koiniin tukemaan Nankingin puolustajia. Koinissa keisarillisen Japanin laivaston lentotukialus Kagalta nousseet ja maatukikohdista operoineet 2. yhdistetyn laivueen lentokoneet hyökkäsivät 22.-23. syyskuuta useaan kertaan alusta vastaan, jolloin alukseen osui neljä pommia sekä lisäksi lähistölle muutamia. Kuusi Yokosuka B3Y1 -pommikonetta sai 25. syyskuuta kaksi osumaa alukseen, jolloin se upposi matalaan veteen Koinista ylävirtaan. === Keisarillisen Japanin laivastossa === Japanilaiset valtasivat 5. joulukuuta hylyn, jota yritettiin tuloksetta nostaa huhtikuussa 1938. Nostoyrityksessä sai surmansa kaksi sukeltajaa. Hylky saatiin nostettua 5. toukokuuta ja hinattiin Shanghaihin. Aluksen vauriot korjattiin alustavasti Kiangnanin telakalla, minkä jälkeen se hinattiin Saseboon. Alus luokiteltiin 11. heinäkuuta rannikkopuolustus- ja koulutusalukseksi, jolloin se nimettiin Mikuraksi. Alus oli majoitusaluksena Sasebossa 1934-1943. Joulukuussa 1943 alus siirrettiin modernisoitavaksi Harimalle. Alus nimettiin 1. kesäkuuta 1944 Isojimaksi ja se liitettiin 10. kesäkuuta Kuren laivastoalueeseen saattajaksi. Alus liitettiin 20. kesäkuuta Yokosukan vartio-osastoon ja sen päälliköksi tuli 23. kesäkuuta komentajakapteeni Hukuchi Akiji. Muutostyöt saatiin päätökseen 28. kesäkuuta ja aluksen koulutus aloitettiin Japaninmerellä. Alus saapui 9. heinäkuuta Yokosukan vartio-osastoon ja se lähti saattueen mukana Iwo Jimalle. Alus vältti 26. heinäkuuta tunnistamattoman sukellusveneen laukaiseman torpedon. Seuraavana päivänä alus saapui saattueen mukana Iwo Jimalle, mistä se aloitti paluumatkan 29. heinäkuuta saapuen Yokohamaan 1. elokuuta. Alus lähti 19. syyskuuta saattueen mukana. Yhdysvaltain laivaston sukellusvene USS Shad laukaisi 85 merimailia Hachiji Jimasta neljä Mark 23 -torpedoa, joista kolme osui Isojimaan. Alus upposi, mutta henkilötappiot eivät ole tiedossa lukuun ottamatta päällikön kaatumista. Alus poistettiin alusluettelosta 10. marraskuuta. == Lähteet == * === Viitteet === Luokka:Ning Hai -luokan risteilijät
Ping Hai (1935)

Ping Hai () oli Kiinan laivaston Ning Hai -luokan kevyt risteilijä toisessa Kiinan-Japanin sodassa. == Valmistus == Alus tilattiin Kiangnan Dock and Engineering Worksiltä, missä köli laskettiin 28. kesäkuuta 1931. Mukdenin välikohtaus 18. syyskuuta 1931 ja tammikuun 28. päivän välikohtaus 28. tammikuuta – 3. maaliskuuta 1932 hidastivat rakennustöitä. Japani keskeytti ensin tavarantoimitukset ja lopulta japanilaiset avustajat poistuivat Kiinasta. Alus piti laskea vesille 10. lokakuuta 1933, mutta se laskettiin lopulta saksalaisten avustamana vesille 28. syyskuuta 1935 ja otettiin palvelukseen 18. kesäkuuta 1936. Alukselta puuttuivat lentokoneen vaatimat tilat, ja sen propulsiojärjestelmä oli heikompitehoinen kuin sisaraluksellaan. Aluksen ilmatorjuntajärjestelmänä oli sisaraluksesta poiketen saksalainen 88 millimetrin tykit, koska Japani ei toimittanut alun perin suunniteltuja aseita alukselle. == Palvelus == Alus oli Kiinan tasavallan laivaston lippulaivana huhtikuusta 1937 alkaen. Toisen Kiinan-Japanin sodan alettua se oli laivastonsa merkittävimpänä aluksena keisarillisen Japanin laivaston ilmavoimien kohteena Shanghain taistelun alettua. Japanin hyökätessä Kiangyin linnoitukseen, joka valvoi Jangtse-jokea Nankingin lähistöllä. Alus upposi 23. syyskuuta sisaraluksensa kanssa Kagalta ja Shanghain ympäristön kentiltä nousseiden koneiden ilmahyökkäyksissä. Vuonna 1938 Japani nosti hylyn, koska se ei ollut pahoin ruostunut jokivedessä. Alus luovutettiin Wang Jong-Wein johtamalle laivastolle, mutta lopulta se päätettiin pitää keisarillisen Japanin laivastolla. Alus hinattiin Saseboon, jossa se varustettiin ensin majoitustilaksi nimellä Mishima ja lopulta saattajaksi nimellä Yasoshima 10. kesäkuuta 1944. Alus luokiteltiin ensin rannikkovartiolaivaksi ja sitten saattajaksi. Alukselta poistettiin kaikki risteilijän aseistus ja se varustettiin tutkalla ja tavanomaisin japanilaisin kaksitoimisin tykein sekä ilmatorjunta-asein. Yasoshima aloitti taistelutehtävät 25. syyskuuta 1944 osallistuen Leytenlahden taisteluun. Sen jälkeen se suojasi saattueita. Yhdysvaltain laivaston lentotukialuksilta USS Ticonderogalta ja USS Langleyltä nousseet lentokoneet yllättivät Yasoshiman suojaaman kahden kauppa-aluksen saattueen Luzonin länsipuolella. Lentokoneet upottivat kaikki kolme alusta 25. marraskuuta 1944. == Lähteet == * == Aiheesta muualla == Luokka:Ning Hai -luokan risteilijät
Loser (Beckin kappale)

Loser on yhdysvaltalaisen vaihtoehtorock-muusikko Beckin single. Se julkaistiin 8. maaliskuuta 1993, ja sen on kirjoittanut Beck ja tuottaja Karl Stephenson, jotka myös tuottivat laulun Tom Rothrockin kanssa. Kappale nousi nopeasti suosituksi ja 10. sijalle Yhdysvaltain Billboard Hot 100 -listalle huhtikuussa 1994 ollen Beckin ensimmäinen suuri listahitti. Loser on myös mukana Beckin albumilla Mellow Gold. Kappale on myynyt kultalevyn verran Australiassa, Uudessa-Seelannissa ja Yhdysvalloissa. == Sävellys == Vaikka kappale yleensä luokitellaan vaihtoehtorockiksi, siinä on vaikutteita bluesista, hip hopista ja folk-musiikista. == Cover-versiot == 'Loserista' on tehty useita lainakappaleita eli covereita. Ruotsalainen suomalaissyntyinen muusikko Markoolio on samplannut kappaleen kuoro-osuuden erääseen kappaleeseensa. ==Aiheesta muualla== * https://www.youtube.com/watch?v=YgSPaXgAdzE , virallinen Loser-musiikkivideo Luokka:Vuoden 1993 kappaleet Luokka:Yhdysvaltalaiset rockkappaleet
Espanjan vesipallomaajoukkue

Espanjan vesipallomaajoukkue edustaa Espanjaa vesipallon miesten maajoukkuekilpailuissa. == Olympialaiset == Espanja voitti olympiakultaa Atlantassa 1996. Kukistettuaan välieräottelussa Unkarin maalein 7–6 se voitti loppuottelssa Kroatian 7–5. Barcelonassa 1992 Espanja saavutti hopeaa. Se voitti välierässä Yhdysvallat 6–4, mutta hävisi loppuottelussa Italialle 8–9. === Espanjan sijoitukset olympialaisissa === Lähde: Sports-reference.com *1920 seitsemäs *1924 kahdeksas *1928 yhdeksäs *1948 kahdeksas *1952 kahdeksas *1968 yhdeksäs *1972 kymmenes *1980 neljäs *1984 neljäs *1988 kuudes *1992 hopeaa *1996 kultaa *2000 neljäs *2004 kuudes *2008 viides *2012 kuudes *2016 seitsemäs *2020 neljäs == MM- ja EM-kilpailut == Espanja voitti maailmanmestaruuden Perthissä 1998 kukistettuaan loppuottelussa Unkarin 6–4, Fukuokassa 2001, jolloin voitti finaalissa Serbia ja Montenegron 4–2 sekä Budapestissa 2022 kukistettuaan loppuottelussa Italian jatkoajalla 15–14. MM- hopeaa Espanja saavutti Perthissä 1991, Roomassa 1994, Roomassa 2009 ja Gwangjussa 2019 sekä MM-pronssia Melbournessa 2007. EM-kilpailuissa Espanja on saanut hopeaa Ateenassa 1991, Barcelonassa 2018 ja Budapestissa 2020 sekä pronssia Roomassa 1983, Sheffieldissä 1993 ja Belgradissa 2006. == Muut kilpailut == Espanja on sijoittunut maailmanliigassa toiseksi 2002, 2006 ja 2012 sekä kolmanneksi 2018. Maailmancupissa joukkue oli kolmas 1985, 1991, 1999, 2006 ja 2010. Välimeren kilpailuissa Espanja on saavuttanut kultaa 1951, 2001 ja 2005, hopeaa 1983, 1987, 2009 ja 2013 sekä pronssia 1955, 1967, 1971, 1975, 1979, 1997 ja 2022. Euroopan cupissa se on ollut toinen 2018 ja kolmas 2019. == Lähteet == Vesipallomaajoukkue Luokka:Vesipallomaajoukkueet
Katori (1939)

Katori () oli keisarillisen Japanin laivaston Katori-luokan kevyt risteilijä toisessa maailmansodassa. == Valmistus == Alus tilattiin Yokohamasta Mitsubishin telakalta, missä köli laskettiin 24. elokuuta 1938 risteilijänä No. 72. Alus nimettiin 31. maaliskuuta 1939 Katoriksi ja alustavasti liitettiin Yokosukan laivastoalueeseen. Alus laskettiin vesille 17. kesäkuuta 1939 ja valmistui 20. huhtikuuta 1940 päällikkönään Ichioka Hisashi.combinedfleet.com == Palvelus == Alus siirrettiin 15. marraskuuta 1940 1. sukellusvenelaivueeseen Japanin 6. laivaston lippulaivaksi. Alus lähti 24. marraskuuta 1941 Yokosukasta Trukille, jonne se saapui 1. joulukuuta. Seuraavana päivänä aluksella vastaanotettiin viesti hyökkäyksestä Pearl Harboriin. Alus lähti vielä samana päivänä Trukilta Kwajaleiniin, jonne se saapui 5. joulukuuta. Alus palasi vielä joulukuun aikana Trukille. Yhdysvaltain hyökkäys Trukille eli operaatio Hailstone alkoi 17. helmikuuta 1944. Lentotukialusten koneet hyökkäsivät Trukille ja samana aamuna puoli viisi oli apuristeilijä Akagimaru lähtenyt Trukilta Yokosukaan saattajanaan Katori, hävittäjät Maikaze ja Nowaki sekä miinanraivaustroolari Shonanmaru No. 15. Lentotukialuskoneet hyökkäsivät hieman kello viiden jälkeen upottaen apuristeilijän, torpedoivat Katorin ja vaurioittivat toista hävittäjää. Yhdysvaltain laivaston raskaat alukset upottivat vaurioituneet alukset tykkitulella. Taistelulaiva USS Iowan neljännen sarjan jälkeen Katori upposi. Yhdysvaltain laivasto ilmoitti suuresta määrästä eloonjääneitä meressä, mutta yhtäkään ei pelastettu. == Lähteet == * * === Viitteet === == Aiheesta muualla == Luokka:Katori-luokan risteilijät Luokka:Japanilaiset toisen maailmansodan risteilijät
Kashii (1940)

Kashii () oli keisarillisen Japanin laivaston Katori-luokan kevyt risteilijä toisessa maailmansodassa. == Valmistus == Alus tilattiin Mitsubishin Jokohaman telakalta. Sen köli laskettiin 4. lokakuuta 1939 ja alus laskettiin vesille 15. lokakuuta 1940. Alus otettiin palvelukseen 15. heinäkuuta 1941.Gardiner 1987, s. 191 == Palvelus == Alus upotettiin 12. tammikuuta 1945. == Lähteet == * * === Viitteet === Luokka:Katori-luokan risteilijät Luokka:Japanilaiset toisen maailmansodan risteilijät
Rakennusakustiikka

Rakennusakustiikka jaetaan kahteen osa-alueeseen: rakennusakustiikkaan ja huoneakustiikkaan. Huoneakustiikassa tarkastellaan äänen kulkeutumista huoneen sisällä. Huoneakustiikalla on käytännön merkitystä esimerkiksi oman kotiteatterin rakentamisen yhteydessä. Rakennusakustiikka käsitetään laajempana terminä, jossa tarkastellaan äänen etenemistä tilojen välillä. Esimerkkinä vierekkäisten huoneistojen välisen äänen eteneminen kuuluu selvästi rakennusakustiikan tutkimusalaan. Rakennusakustiikan suunnittelevat alan ammattilaiset. Pääosin riittävänä pohjatutkintona on Rakennustekniikan insinöörin (AMK) tutkinto. Periaatteena rakennesuunnittelijan tulee noudattaa voimassa olevia määräyksiä ja ohjeita rakennuksen ääneneristyksestä. Rakennusakustiikkaa on mahdollista opiskella tarkemmin esimerkiksi Tampereen Teknillisen Yliopiston yhteydessä. Akustiikkaa voi opiskella yliopistotasolla Suomessa myös Aalto-yliopistossa . == Huoneakustiikka == Huoneakustiikka koskee äänen heijastumista, vaimenemista, etenemistä ja muuta käyttäytymistä saman tilan sisällä. == Katso myös == * Ääneneristys * Akustiikka * Akustiikkalevy ==Lähteet== == Aiheesta muualla == Luokka:Akustiikka Luokka:Rakennustekniikka
Voimansiirtoyksikkö

Voimansiirtoyksikkö (, lyh. PTU) on useimmissa moderneissa lentokoneissa käytettävä hydrauliikan osa, joka siirtää ja tasaa voimaa lentokoneen hydrauliikkajärjestelmien välillä. Luokka:Hydrauliikka Luokka:Lentokonekomponentit
Haight-Ashbury

Haight-Ashbury on alue San Franciscossa, Kaliforniassa. Se on saanut nimensä kahden kadun, Haight Streetin ja Ashbury Streetin risteyksestä. Se on tunnettu paikkana jossa hippiliike syntyi noin vuosina 1965–1966. == Rakkauden kesä == Rakkauden kesä () oli vuoden 1967 kesällä syntynyt liike, jossa noin satatuhatta hippiä saapui San Franciscoon, etenkin sen Haight-Ashburyn kaupunginosaan, pakoon vanhoillisia arvoja ja tavoittelemaan etenkin vapaata seksiä ja huumeita. Rakkauden kesään kuuluivat läheisesti psykedeelinen musiikki ja LSD. Rakkauden kesää edelsi San Franciscossa beatnikkien vastakulttuuriliike, joka oli kuitenkin jo hiipumassa. Rakkauden kesän alkuna pidetään 14. tammikuuta 1967 pidettyä Human Be-In -katujuhlaa, johon beatnikit ja runoilijat tulivat puhumaan 1960-luvun vallankumouksellisista yhteiskunnallisista ajatuksista kuten kommuuniasumisesta, ympäristötietoisuudesta ja drop-out- elämäntavasta.[theguardian.com/travel/2007/may/27/escape What was the summer of love?], The Guardian 27.5.2007 == Lähteet == == Aiheesta muualla == Luokka:Hippiliike Luokka:San Franciscon kaupunginosat
Aepisaurus

Aepisaurus (”Korkea lisko”) oli keskiliitukaudella noin 113 miljoonaa vuotta sitten elänyt dinosaurussuku.https://planetdi.startlogic.com/dinosaur_list/aepisaurus_elephantinus.htm Aepisaurus kuului sauropodeihin, ja se oli kasvinsyöjä. Aepisaurus on yksi väärinkirjoitetuimpia dinosauruksen nimiä. Aepisauruksen pituus oli 17 metriä. Aepisauruksesta on löydetty vain yksi, noin metrin mittainen olkaluu. Se on löydetty Ranskasta. Tosin tämä ainoa fossiili on kadonnut.http://dinosaurlist.com/category/cretaceous-dinosaurs/ == Lähteet == Luokka:Sauropodit
Kloorietyyni

Kloorietyyni eli klooriasetyleeni (C2HCl) on kloorattuihin alkyyneihin kuuluva orgaaninen yhdiste. Yhdiste on suhteellisen pysymätöntä ja myrkyllistä kaasua. ==Ominaisuudet ja valmistus== Huoneenlämpötilassa kloorietyyni on väritöntä ja voimakkaan pahanhajuista kaasua.Peter Pässler, Werner Hefner, Klaus Buckl, Helmut Meinass, Andreas Meiswinkel, Hans-Jürgen Wernicke, Günter Ebersberg, Richard Müller, Jürgen Bässler, Hartmut Behringer & Dieter Mayer: Acetylene, Ullmann's Encyclopedia of Industrial Chemistry, John Wiley & Sons, New York, 2011. Viitattu 5.7.2016 Se ei liukene veteen, mutta liukenee vähäisessä määrin etanoliin. Yhdiste on ilmassa äärimmäisen helposti syttyvää ja räjähtävää ja on stabiilia vain suojakaasun alaisuudessa pimeässä. Se on myrkyllistä ja ärsyttää hyvin voimakkaasti hengitysteitä. Kloorietyyniä on havaittu huomattavia määriä vulkaanisissa kaasuissa muun muassa Etnalta, Vulcanolta ja Satsuma-Iwojima-tulivuorelta. Lisäksi sitä on havaittu muodostuvan maaperässä abioottisissa olosuhteissa katekolista niin kusutulla Fenton-reaktiolla Fe3+-ionien katalysoimana. Kloorietyyniä voidaan valmistaa synteettisesti 1,2-dikloorieteenin ja natriumhydroksidin etanoliliuoksen välisellä reaktiolla elohopeasyanidin läsnä ollessa. Sitä muodostuu myös kuumennettaessa diklooriakryylihappoa. ==Lähteet== Luokka:Alkyynit Luokka:Organohalidit Luokka:Klooriyhdisteet
Granville

Granville on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. ==Talous== Granvillen satama on merkittävä purjehdussatama ja matkailu kunnan tärkeimpiä elinkeinoja. Matkailijoita houkuttelemaan on kaupunkiin rakennettu kasino. Myös Granvillen kalasatama on merkittävä. Alueen vesiltä pyydetään kampasimpukoita, simpukoita, meribrasseja, makrilleja, merianturoita, piikkikampeloita, mustekaloja, hummeria ja katkarapuja. Näiden lisäksi paikalliset kalastusalukset pyytävät turskaa Newfoundlandista.Tour de France 2016 ==Nähtävyyksiä== Kaupungin historiallisia nähtävyyksiä on kirkko Notre- Dame du Cap Lihou, joka sai nykyisen asunsa 1700-luvulla. Kaupungissa on Christian Dior-museo, joka on perustettu hänen lapsuuden aikaiseen asuntoon |Casino Tiedosto:France_Manche_Granville_eglise.jpg|Notre-Dame du Cap Lihou Tiedosto:Granville_-_Maison_et_Musée_de_Dior.jpg|Christian Dior-museo ==Aiheesta muualla== ==Lähteet== Luokka:Manchen kunnat
Matalan kynnyksen palvelut

Matalan kynnyksen palvelut ovat anonyymejä helppoja tuen- ja avunsaantimahdollisuuksia. Ne saattavat toimia vapaaehtoisvoimin tai virallisia kanavia pitkin. Matalalla kynnyksellä tarkoitetaan sitä että asiakkaalta ei vaadita erityisesti mitään (esim. maksua, sitoutumista, henkilöllisyyden ilmoittamista tai työpanosta), mutta voidaan tarjota erilaisia apu-, tuki- tai toiminta-mahdollisuuksia. Yleensä apua ja tukitoimia tarjotaan ainakin joidenkin perustarpeiden esim. majoitus, ruoka tai vaatetus muodossa ilmaiseksi. Tällä pyritään mahdollistamaan sellaisten henkilöiden saaminen palveluille, jotka eivät muissa paikoissa jostain syystä pysty tai halua olla mukana. Luokka:Sosiaaliturva Luokka:Köyhyys Luokka:Vapaaehtoissektori Luokka:Päihderiippuvuus
Lontoon ePrix 2016

Britannian ePrix 2016 eli 2016 London ePrix ajettiin kahdesti 2. ja 3. heinäkuuta Lontoossa Isossa-Britanniassa Battersea Parkin katuradalla, jotka molemmat voitti Nicolas Prost Sébastien Buemin voittaessa Formula E -mestaruuden Lucas di Grassin kanssa tapahtuneesta kisakolarista huolimatta. Osakilpailut päättivät Formula E -sarjan kauden 2015–2016. ==Lähteet== Luokka:Lontoon ePrix Luokka:Osakilpailut Formula E -kaudella 2015–2016
Anna-Maria Osipow

Anna-Maria Ruija Sätene Osipow (o.s. Virtasalo; 25. heinäkuuta 1935 Sortavala – 14. huhtikuuta 2024 Järvenpää)Anna-Maria Osipowin kuolinilmoitus, Helsingin Sanomat 12.5.2024, s. B26. oli suomalainen keramiikkataiteilija ja kuvanveistäjä. Osipowin vanhemmat olivat sotilasmestari Kalervo Virtasalo ja Maire Kaarina Hämäläinen. Hän opiskeli keramiikkaa Taideteollisessa oppilaitoksessa Elsa Eleniuksen oppilaana, mutta oli jo sitä ennen 1955–1956 suorittanut Taideteollisen ammattikoulun koristemaalauslinjan. Hän opiskeli myös pariisilaisessa keramiikka-ateljeessa. Omaa työhuonetta Osipow piti vuodesta 1962, kansainvälisiin näyttelyihin hän osallistui vuodesta 1967. Taiteilijana Osipow teki sekä abstrakteja että esittäviä teoksia, mutta usein jälkimmäisiäkin liioitellen tai esimerkiksi esineitä inhimillistäen. Osaa teoksista voi pitää surrealistisina. Osipow toteutti keramiikkataideteoksia myös julkisiin tiloihin. Ensimmäisen julkisen keramiikkareliefinsä hän toteutti Keravan kaupungille jo 1978, mutta varsinaisesti hänen laajempi julkisiin tiloihin suunnattu tuotantonsa alkoi 1984, kun hän toteutti Elämän virta -nimisen teoksen Matteuksenkirkkoon Vartiokylään. Osipow sai Helsingin kaupungin reliefikilpailun 3. palkinnon 1968 ja Lahden julistebiennaalin 1. palkinnon 1975. Valtion 15-vuotinen taiteilija-apuraha hänelle myönnettiin 1986. Suomen Taideyhdistys myönsi Osipowille tunnustuspalkinnon merkittävästä elämäntyöstä vuonna 2005. Hän oli myös Suomen Kuvanveistäjäliiton kunniajäsen. Osipow oli naimisissa vuodesta 1961 taidemaalari, näyttelijä Paul Osipowin kanssa, mutta avioliitto päättyi eroon 21 vuoden jälkeen. Kuvittaja Aimo Virtasalo oli Anna-Maria Osipowin veli.Ville Hänninen: Kirjan kasvot: sata vuotta suomalaisia kirjankansia, s. 228. Suomalaisen Kirjallisuuden Seura, Helsinki 2017. == Lähteet == Luokka:Suomalaiset keramiikkataiteilijat Luokka: Suomalaiset kuvanveistäjät Luokka:Vuonna 1935 syntyneet Luokka:Vuonna 2024 kuolleet
Inni Siegberg

Inkeri (Inni) Siegberg (19. joulukuuta 1892 Hämeenlinna – 20. huhtikuuta 1965) oli suomalainen Marraskuun ryhmään kuulunut taidemaalari.Suomen Kuvataiteilijamatrikkeli: Inni Siegberg Siegbergin äiti oli Hanna Victoria Siegberg, taiteilijan isä, lehtori Arthur J. Siegberg, hänen poikiaan olivat Aarno Ragnar ja Arvid Ekelund.Taiteilija Inni Siegberg ja perhe taidenäyttelyssä. Museoviraston kuvakokoelmat Siegberg opiskeli Suomen Taideyhdistyksen piirustuskoulussa vuosina 1912–1915. Hän osallistui Suomen Taiteilijain näyttelyihin vuosien 1914 ja 1957 välillä sekä Suomen Taideakatemian kolmevuotisnäyttelyyn 1956. Hänen töitään oli näytteillä Moskovassa 1917, Kööpenhaminassa 1919, Tukholmassa ja Oslossa 1929, Moskovassa 1934, Riiassa ja Pariisissa 1935, Oslossa 1946 sekä Tukholmassa 1947 ja 1949. Siegberg sai valtion taiteilijaeläkkeen 1960. Siegberg oli naimisissa vuodesta 1918 taidemaalari Ragnar Ekelundin kanssa. Liitto päättyi avioeroon 1930-luvulla. Heidän poikansa oli arkkitehti Arvid Ekelund (1926–2002).Jukka Joutsi: Ragnar ja Hilding Ekelund - nuoruusvuodet Kangasniemellä ruotsinkielisen apteekkarin poikinaKuka kukin on 1954: Ragnar Ekelund (Projekt Runeberg)Uppslagsverket Finland: Arvid Ekelund == Kirjallisuutta == * Ekelund, Arvid: Äitini Inni Siegberg. Helsinki: Arvid Ekelund, 1994. * Konttinen, Riitta: Modernistipareja. Helsinki: Otava, 2010. ISBN 978-951-1-21447-2. == Lähteet == == Aiheesta muualla == * Suomalaisen kuvataiteen bibliografia : Inni Siegberg Luokka:Suomalaiset taidemaalarit Luokka:Marraskuun ryhmä Luokka:Vuonna 1892 syntyneet Luokka:Vuonna 1965 kuolleet
Jukajärven linjavaihde

Jukajärvi (Jkj, ratakm 637+037) on lakkautettu rautatieliikennepaikka Joensuun Kiihtelyvaarassa, Ilomantsin radalla Särkivaaran alueella. Tämä rautatieliikennepaikka avattiin 15. marraskuuta 1957 tavaraliikenteelle, matkustajaliikenne lopetettiin 01. joulukuuta 1969 ja liikennepaikka linjavaihteena lakkautettiin 26. toukokuuta 1974. Linjanvaihteen hieman laajennettu, v. 1953 rakennettu vahtitupa sivurakennuksineen ovat edelleen pystyssä, tosin resiinavaja ja vaihdekoju on purettu. Jukajärven uudempi rautatieliikennepaikka sijaitsi 31. joulukuuta 2005 saakka kilometrillä 637+376 ja nykyinen lukema on 637+876. Tämä linjanvaihde lakkautettiin 09.syyskuuta 2010 ja entisellä linjanvaihteella on risteysmerkeillä varustettu tasoristeys nimeltään Särkivaarantie.Vaunut.org ==Lähteet== Luokka:Pohjois- Karjalan lakkautetut rautatieliikennepaikat Luokka:Joensuun rautatieliikennepaikat Luokka:Kiihtelysvaara
Tala svenska eller dö

__NOTOC__ Tala svenska eller dö on suomenruotsalaisen hardcore punk -yhtye Bob Malmströmin esikoisalbumi, joka julkaistiin vuonna 2011 levymerkillä Spinefarm Records. == Vastaanotto == Imperiumin Tuomo Hohtari antoi albumille arvosanan 8–, kehuen yhtyeen ja erityisesti laulaja Carolus Aminoffin ilmaisua. Albumi on yllätyksetön ja pysyy perinteisen hardcore punkin raameissa, vaikkakin lisäarvoa tuovat punkille epätyypillinen avoin oikeistolaisuus sekä suomenruotsalaisuuden kliseiden ja stereotypioiden taidokas käyttö sanoituksissa. == Kappaleet == # # # # # # # # # # # # # # == Kokoonpano == * Carolus Aminoff – laulu * Olof Palmén – kitara * Carl Johan Langenskiöld – basso * Wilhelm Wahlroos – rummut === Tuotanto === * Petteri Ruotsalainen – tuottaja, äänittäjä * Mikko Herranen – miksaaja * Svante Forsbäck – masteroija * Terhi Ylimäinen – valokuvat, kansikuva * Janne Peltonen – layout, design == Arvostelut == * Imperiumi.net: 8–/10 == Lähteet == == Aiheesta muualla == * Diskografia: Bob Malmström Luokka:Bob Malmströmin albumit Luokka:Vuoden 2011 esikoisalbumit
Anders Torpell

Anders Edvard Torpell (28. toukokuuta 1892 Helsinki – 1. maaliskuuta 1964) oli suomalainen taidemaalari.Suomen Kuvataiteilijamatrikkeli : Anders Torpell Torpell opiskeli Taideteollisessa keskuskoulussa 1912–1915, Suomen Taideyhdistyksen piirustuskoulussa 1917 ja Helsingin yliopiston piirustussalissa 1918. Hän osallistui Suomen Taiteilijain näyttelyihin vuosina 1910- ja 1920-luvuilla. Torpell toimi ammatti- ja koristemaalarina. == Teoksia == * Rantamaisema, öljymaalaus 1920. == Lähteet == == Aiheesta muualla == * Suomalaisen kuvataiteen bibliografia : Anders Torpell Luokka:Suomalaiset taidemaalarit Luokka:Vuonna 1892 syntyneet Luokka:Vuonna 1964 kuolleet Luokka:Suomalaiset maalarimestarit ja koristemaalarit
Punkens framtid

__NOTOC__ Punkens framtid on suomenruotsalaisen hardcore punk -yhtye Bob Malmströmin toinen studioalbumi. Se julkaistiin 19. huhtikuuta 2013 levymerkillä Playground MusicMusa24 – Punkens framtid. == Vastaanotto == Albumi sai erinomaisen vastaanoton. Toisen hardcoreyhtye Rytmihäiriön basisti Antti Kiiski antoi Rumbassa albumille täydet viisi tähteä, sanoen sen olevan esikoisjulkaisua monipuolisempi kokonaisuus, antaen tunnustusta molemmille yhtyeille ominaiselle tyylille tehdä provokatiivisia kappaleita muista välittämättä. Kaaoszinen Jarmo Hänninen antoi albumille täydet kymmenen pistettä, ylistäen sen tuotantoa ja kokoamista, nostaen Punkens framtidin yhdeksi alkuvuoden 2013 parhaimmista musiikkijulkaisuista. Soundin arviossa albumi saa tunnustusta musiikillisesti jämäkkänä julkaisuna, koska yhtyeen vitsit eivät naurata eivätkä provosoivat sanoitukset ärsytä kuuntelijaa. == Kappaleet == # # # # # # # # # # # # # == Kokoonpano == * Carolus Aminoff – laulu * Olof Palmén – kitara * Carl Johan Langenskiöld – bassokitara * Wilhelm Wahlroos – rummut === Tuotanto === * Jonas Blomqvist – tuottaja, äänittäjä, miksaaja * Mathias Lillmåns – tuottaja * Svante Forsbäck – masteroija * Janica Lönn – kansikuva, valokuvat * Erica Löfman – layout, design == Arvostelut == * Imperiumi: 8/10Bob Malmström - Punkens Framtid Viitattu 22.11.2022. * Kaaoszine.fi: 10/10 * Rumba: * Soundi: == Lähteet == == Aiheesta muualla == * iTunes * Diskografia Luokka:Bob Malmströmin albumit Luokka:Vuoden 2013 albumit
Berndt Favorin

Berndt Alfred Favorin (29. kesäkuuta 1860 Kuusamo – 3. helmikuuta 1928) oli suomalainen taidemaalari.Suomen Kuvataiteilijamatrikkeli : Berndt Favorin Favorinin vanhemmat olivat Ruokolahden kappalainen Anders Abraham Favorin (1818–1879) ja Lovisa Ingman (1818–1888). Hänen sisariaan olivat taidemaalari Ellen Favorin ja suomentaja Hanna Favorin.Martti Strangin GeneaNet-sivusto : Berndt Alfred Favorin Favorin opiskeli Suomen Taideyhdistyksen piirustuskoulussa 1873–1882. Hän osallistui Suomen Taiteilijain näyttelyihin vuosina 1892, 1893, 1894, 1895, 1896 ja 1898. == Lähteet == == Aiheesta muualla == * Suomalaisen kuvataiteen bibliografia : Berndt Favorin Luokka:Suomalaiset taidemaalarit Luokka:Vuonna 1860 syntyneet Luokka:Vuonna 1928 kuolleet
Kejsarsnitt

__NOTOC__ Kejsarsnitt on suomenruotsalaisen hardcore punk -yhtye Bob Malmströmin EP-levy. Se julkaistiin 7" vinyylinä 14. elokuuta 2015 levymerkillä Playground Music yhteistyössä Elitbolagetin kanssa.KotisivuBandcamp Kappaleesta ”Jävla svenskar, jävla finnar” kuvattiin musiikkivideo. == Vastaanotto == Kaaoszinen Jyri Kinnari antoi albumille seitsemän pistettä kymmenestä, sanoen julkaisun olevan perinteistä, tasokasta Malmströmiä ilman varsinaista uudistumista. == Kappaleet == # # === B-puoli === # * # == Kokoonpano == * Carolus Aminoff – laulu * Olof Palmén – kitara * Carl Johan Langenskiöld – bassokitara * Wilhelm Wahlroos – rummut == Arvostelut == * Imperiumi: 7+/10Levyarvostelu: Bob Malmström - Kejsarsnitt Viitattu 22.11.2022. * Kaaoszine.fi: 7/10 == Lähteet == == Aiheesta muualla == * Kejsarsnitt @ Bandcamp.com Luokka:Vuoden 2015 EP:t Luokka:Bob Malmströmin albumit
Kourallinen lunta

Kourallinen lunta (A Hatful of Rain) on Fred Zinnemannin ohjaama yhdysvaltalainen draamaelokuva vuodelta 1957. Nuoren aviomiehen morfiiniriippuvuudesta kertova elokuva perustuu Michael V. Gazzon samannimiseen näytelmään, josta käsikirjoituksen sovittivat hänen kanssaan Alfred Hayes ja Carl Foreman. Elokuvan pääosia näyttelevät Don Murray, Eva Marie Saint ja Anthony Franciosa. Elokuvan musiikin teki Bernard Herrmann. ==Juoni== John Pope vanhempi, suvun itsepäinen patriarkka, tulee New Yorkiin tapaamaan poikiaan Popea ja Johnnya (Murray ja Franciosa). Isä on pettynyt kun saa tietää pikkuveli Popen työskentelevän cocktailbaarin ovimiehenä. Johnnyn ongelma on morfiiniriippuvuus, jonka hän sai sotilassairaalassa haavoituttuaan Korean sodassa. Johnny on saanut Popelta lainaksi rahat, jotka tämä oli luvannut isälleen floridalaisen baarin ostamiseen. Johnny on velkaa huumevälittäjilleen, jotka lainaavat hänelle aseen ja käskevät ryöstää rahat jotka hän on heille velkaa. Vierotusoireista kärsivä Johnny kulkee aseineen öisillä kaduilla, muttei kykene aseelliseen ryöstöön. Myös Johnnyn avioliitto raskaana olevan nuorikkonsa (Saint) kanssa rakoilee. Vaimo epäilee poissaolevan tuntuista Johnnya uskottomuudesta. Pope yrittää viedä Johnnya hoitoon, mutta tämä yrittää hypätä liikkuvasta autosta. Popen pakottamana Johnny lopulta tunnustaa avioerolla uhkaavalle vaimolleen olevansa huumeriippuvainen, ja vaimo haluaakin pysyä hänen rinnallaan ja tukea häntä parantumisessaan.A Handful of Rain, juonitiivistelmä, American Film Institute. Viitattu 5.7.2016. ==Rooleissa== == Vastaanotto ja myöhempi arvostus == Kourallinen lunta oli ehdolla parhaan draamaelokuvan Golden Globe -palkintoon. Anthony Franciosa oli pääosastaan ehdolla Oscarin ja Eva Marie Saint Golden Globen saajaksi. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:Vuoden 1957 yhdysvaltalaiset elokuvat Luokka:Yhdysvaltalaiset draamaelokuvat Luokka:Päihdeaiheiset elokuvat Luokka: Fred Zinnemannin ohjaamat elokuvat Luokka:New Yorkissa tapahtuvat elokuvat Luokka:Yhdysvaltalaiset näytelmiin perustuvat elokuvat
Troijan hävitys

Troijan hävitys () on vuonna 1911 valmistunut italialainen mykkäelokuva. Homeroksen Iliaaseen perustuvan elokuvan ovat ohjanneet Giovanni Pastrone ja Romano Luigi Borgnetto. Se oli yksi ensimmäisistä historiallisista suurelokuvista. ==Juoni== Menelaoksen poissaollessa hänen vaimonsa Helena rakastuu Parikseen. Afrodite vie heidät simpukan muotoisilla vaunuillaan Troijaan. Menelaos kerää Kreikan sankarit ja lähtee hakemaan kostoa. Pariksen ja Helenan juhliessa kreikkalaiset kokoontuvat piirittämään kaupunkia. He rakentavat suuren puuhevosen ja teeskentelevät vetäytyvänsä. Troijalaiset raahaavat hevosen muuriensa sisälle, mutta yöllä siihen piiloutuneet kreikkalaiset alkavat polttaa ja ryöstää kaupunkia. Unestaan herätetyt Paris ja Helena yrittävät paeta, mutta kohtaavat Menelaoksen, joka tappaa miehen ja vie naisen mukanaan. Taustalla nähdään palava kaupunki. ==Näyttelijät== ==Tuotanto, merkitys ja vastaanotto== Torinolaisen Itala Filmin tuottama kaksikelainen Troijan hävitys oli ensimmäisiä tuohon aikaan ”pitkinä” pidettyjä näytelmäelokuvia. Giovanni Pastronen ja Romano Luigi Borgnetton ohjaustyö oli myös yksi ensimmäisistä historiallisista suurelokuvista, joka näytti tietä Enrico Guazzonin Quo vadisin (1912), Mario Caserinin Pompeijin viimeisten päivien (1913) ja Pastronen Cabirian (1914) kaltaisille spektaakkeleille. Elokuvan ansioita ovat taitavasti ohjatut suuret avustajajoukot ja kolmiulotteisilta vaikuttavat komeat lavasteet. Kamera pysyy paikallaan ja liike tapahtuu kuvan syvyyssuunnassa. Italiassa viileästi vastaanotettu Troijan hävitys oli suurmenestys muualla Euroopassa sekä Yhdysvalloissa, jonne Pastrone perusti Itala Filmin tytäryhtiön. Suomessa elokuvaa esitettiin jo huhtikuussa 1911. Uudessa Suomettaressa julkaistun mainostekstin mukaan se teki suuren vaikutuksen katsojiin: ”Istumme mykkinä ihaillessamme loistavaa, hirvittävän suuremmoista kuvaa. Suunnattoman on sen taidekoneen täytynyt olla, jolla tämä jättiläisnäytelmä on valokuvattu. Tämä kuva onkin kinematografin riemuvoitto, sillä ei mikään teatteri, kuinka suuri se olisikin, voi esittää tällaista näytelmää, tämä on mahdollinen ainoastaan kinematografin avulla.” ==Restaurointi== Elokuvasta on säilynyt viisi alkuperäistä nitraattifilmikopiota. Se on restauroitu Torinon kansallisen elokuvamuseon sekä Bolognan ja Friulin elokuva-arkistojen yhteistyönä vuonna 2005. Restauroitu versio on väritetty ja varustettu osin arkistolähteiden perusteella laadituilla italiankielisillä väliteksteillä. ==Lähteet== ==Aiheesta muualla== * Luokka:Historialliset elokuvat Luokka:Italialaiset mykkäelokuvat Luokka:Vuoden 1911 italialaiset elokuvat
Marko Terviö

Marko Terviö on suomalainen taloustieteilijä. Hän työskentelee mikrotaloustieteen professorina Aalto-yliopiston kauppakorkeakoulussa. Aiemmin Terviö on toiminut muun muassa apulaisprofessorina Kalifornian yliopiston (Berkeley) Haas Business Schoolissa.Terviön CV Viitattu 5.7.2016 Terviö on koulutukseltaan taloustieteiden tohtori. Hän väitteli tohtoriksi Massachusetts Institute of Technologysta vuonna 2003 otsikolla "Studies of talent markets". Terviön väitöskirjaohjaajina toimivat Bengt Holmström ja David Autor.https://dspace.mit.edu/handle/1721.1/16924 Viitattu 5.7.2016 Terviö sai vuonna 2012 Suomalaisen Tiedeakatemian Jutikkala-palkinnon. == Lähteet == == Aiheesta muualla == * Terviön tutkimukset IDEASissa * Terviön kotisivu Luokka:Suomalaiset taloustieteilijät Luokka:Helsingin kauppakorkeakoulun professorit Luokka:Suomalaiset professorit Luokka:Elävät henkilöt
Niku Määttänen

Niku Ilmari Määttänen (s. 2. huhtikuuta 1972) on suomalainen taloustieteilijä. Hän on toiminut elokuusta 2020 lähtien Helsingin yliopiston ja Helsinki GSE:n makrotaloustieteen professorina. Aiemmin Määttänen on työskennellyt muun muassa tutkijana ETLA:ssa, vierailevana tutkijana Suomen Pankissa sekä professorina Helsingin kauppakorkeakoulussa. Määttänen on Aalto-yliopiston taloustieteen dosentti vuodesta 2014. Määttänen valmistui yhteiskuntatieteiden maisteriksi Helsingin yliopistosta 1997 ja kauppatieteiden maisteriksi 1999 Pompeu Fabra -yliopistosta, missä hän myös väitteli tohtoriksi vuonna 2004. Väitöskirjan aiheena oli "Housing and the macro economy". Määttänen on tutkinut muun muassa asunto- ja finanssisäästämisen verotusta, luottorajoitteiden ja tulonjaon muutosten vaikutusta asuntojen hintoihin sekä eläkejärjestelmän vaikutusta tulonjakoon ja työntarjontakannustimiin. Vuosina 2015–2020 Määttänen toimi Elinkeinoelämän tutkimuslaitoksen (ETLA) tutkimusjohtajana. Määttänen on talouspolitiikan arviointineuvoston puheenjohtaja nelivuotiskaudella 2023–2027. == Lähteet == == Aiheesta muualla == * Määttäsen tutkimukset IDEASista * Niku Määttäsen verkkosivu * Määttäsen profiili, VOX-portaali Luokka:Suomalaiset professorit Luokka:Suomalaiset taloustieteilijät Luokka:Vuonna 1972 syntyneet Luokka:Elävät henkilöt
Miguel Calderón

Miguel Calderón Gómez (s. 30. lokakuuta 1950 Havanna) on kuubalainen kilpauransa päättänyt koripalloilija, koripallovalmentaja ja olympiamitalisti. Calderón voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Moskovan 1980 kesäolympialaisissa sekä vuosien 1970http://www.linguasport.com/baloncesto/internacional/mundial/1970_LJUBLJANA_SQUADS.htm ja 1974http://www.linguasport.com/baloncesto/internacional/mundial/1974_SANJUAN_SQUADS.htm MM-kilpailuissa.Olympics at Sports-Reference.com Valmentajana Calderón toimi muun muassa Kuuban maajoukkueen päävalmentajana vuoden 1994 MM- kilpailuissahttp://www.linguasport.com/baloncesto/internacional/mundial/1994_TORONTO_SQUADS.htm. == Lähteet == * Miguel Calderón Bio, Stats and Results Olympics at Sports- Reference.com === Viitteet === == Aiheesta muualla == * Profiili FIBA Archive Luokka:Kuubalaiset koripalloilijat Luokka:Kuubalaiset koripallovalmentajat Luokka:Kuubalaiset olympiamitalistit Luokka:Vuonna 1950 syntyneet Luokka:Elävät henkilöt
Ruperto Herrera

Ruperto Herrera Tabio (s. 6. joulukuuta 1949 Havanna) on kuubalainen kilpauransa päättänyt koripalloilija ja olympiamitalisti. Herrera voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968, Montréalin 1976 ja Moskovan 1980 kesäolympialaisissa sekä vuosien 1970http://www.linguasport.com/baloncesto/internacional/mundial/1970_LJUBLJANA_SQUADS.htm ja 1974http://www.linguasport.com/baloncesto/internacional/mundial/1974_SANJUAN_SQUADS.htm MM-kilpailuissa.Olympics at Sports-Reference.com == Lähteet == * Ruperto Herrera Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Kuubalaiset koripalloilijat Luokka:Kuubalaiset olympiamitalistit Luokka:Vuonna 1949 syntyneet Luokka:Elävät henkilöt
Jeff Hordley

Jeffrey Thomas Percy "Jeff" Hordley (s. 7. maaliskuuta 1970 Crumpsall, Manchester, Iso-Britannia) on brittiläinen näyttelijä, joka tunnetaan parhaiten Cain Dinglen roolista ITV:n saippuasarjassa Emmerdale. Hordley on esittänyt hahmoa vuodesta 2000 lähtien. Vuonna 2017 katsojat äänestivät Hordleyn suosituimmaksi saippuasarjanäyttelijäksi TV Times -lehdessä. Hordley opiskeli 1990-luvulla näyttelemistä Manchesterin yliopistossa. Emmerdalen lisäksi hän on näytellyt pääasiassa teatterissa. Hordley sairastaa crohnin tautia. Hän on naimissa toisen Emmerdale-näyttelijän, Zoe Henryn, kanssa. Luokka:Brittiläiset näyttelijät Luokka:Vuonna 1970 syntyneet Luokka:Elävät henkilöt
Juan Domecq

Juan Carlos Domecq Fortuondo (s. 10. kesäkuuta 1950) on kuubalainen kilpauransa päättänyt koripalloilija ja olympiamitalisti. Domecq voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa sekä vuosien 1970http://www.linguasport.com/baloncesto/internacional/mundial/1970_LJUBLJANA_SQUADS.htm ja 1974http://www.linguasport.com/baloncesto/internacional/mundial/1974_SANJUAN_SQUADS.htm MM-kilpailuissa.Olympics at Sports-Reference.com == Lähteet == * Juan Domecq Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Kuubalaiset koripalloilijat Luokka:Kuubalaiset olympiamitalistit Luokka:Vuonna 1950 syntyneet Luokka:Elävät henkilöt
Juan Roca

Juan Roca Brunet (27. lokakuuta 1950 – 9. heinäkuuta 2022 Havanna) oli kuubalainen koripalloilija ja olympiamitalisti. Roca voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa (Kuuba seitsemäs) sekä vuoden 1970http://www.linguasport.com/baloncesto/internacional/mundial/1970_LJUBLJANA_SQUADS.htm MM-kilpailuissa (neljäs). Rocan poika Alain Roca on lentopallon MM-mitalisti. Roca kuoli Havannassa 71-vuotiaana 9. heinäkuuta 2022. Hän oli kärsinyt terveysongelmista.https://www.radiohc.cu/noticias/deportes/293156-fallecio- otrora-baloncestista-juan-roca-bronce-olimpico-en-munich-72Olympedia == Lähteet == * === Viitteet === Luokka:Kuubalaiset koripalloilijat Luokka:Kuubalaiset olympiamitalistit Luokka:Vuonna 1950 syntyneet Luokka:Vuonna 2022 kuolleet
What Would You Do?

What Would You Do? (WWYD) on yhdysvaltalainen piilokamerasarja. Sarjaa alettiin esittää Yhdysvalloissa ABC-televisiokanavalla 26. helmikuuta 2008. Ohjelmassa seurataan, millä tavalla ihmiset reagoivat kiistanalaisiin tilanteisiin, kuten syrjintään. Piilokamerasarja oli aluksi osa ABC:llä esitettävää Primetime-uutisohjelmaa, mutta kun uutisohjelma lopetettiin, piilokamerasarja sai oman ohjelmapaikan. == Lähteet == == Aiheesta muualla == * * * Sarjan kotisivut Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:Piilokameraohjelmat Luokka:ABC:n televisio-ohjelmat
S/S Aure

S/S Aure on vuonna 1926 Varkaudessa teräksestä hinaajaksi rakennettu höyrylaiva. Laivan pituus on 20 m, leveys 4,7 m ja syväys: 1,80 m. Sen nopeus on 9 solmua. == Lähteet == Luokka:Höyrylaivat
S/S Wellamo

S/S Wellamo oli useiden höyrylaivojen nimi: *S/S Wellamo (1846) *S/S Wellamo (1898), sukellusvene upotti 1916 *S/S Wellamo (1906), upposi 1970 *S/S Wellamo (1907), hinaaja *S/S Wellamo (1927), romutettiin 1970
Pópi Malliotáki

Pópi Malliotáki (, sukunimi usein muodossa Maliotáki, s. 16. lokakuuta 1971, Ierápetra, Kreikka) on kreikkalainen laulaja. Malliotáki sai kultalevyn toisesta albumistaan Álli mia forá. Hän on julkaissut kolme albumia ja useita singlejä. == Diskografia == === Albumit === * Aparaítiti agápi mou (2005) * Álli mia forá (2006) * Popára (2008) === Singlet === * ”Ta xanaléme” (2013) * ”Ta thélo mou” (2014) * ”I epitychía” (2015) * ”Ékanes ti diaforá” (2016) * ”An m' agapás” (2016) * ”De chorízoun oi kardiés mas” (2018) * ”Théma epafís” (2019) * ”To kleidí tou fengarioú” (2020) * ”Arga i grigora” (2021) == Lähteet == * Biography from mygreek.fm === Viitteet === == Aiheesta muualla == Luokka:Elävät henkilöt Luokka:Kreikkalaiset laulajat Luokka:Vuonna 1971 syntyneet
S/S Wellamo (1846)

S/S Wellamo valmistui Englannissa vuonna 1846 Hackman ja Co:n tilauksesta. Wellamo liikennöi Helsingistä Haminan ja Viipurin kautta Pietariin. Laiva liikennöi reitillä vuoteen 1854, jolloin se myytiin Lyypekkiin. Wellamo
S/S Wellamo (1907)

S/S Wellamo on vuonna 1907 Tampereella teräksestä hinaajaksi rakennettu höyrylaiva. Laivan pituus on 21,18 m, leveys 4,53 m ja syväys: 1,6 m. == Lähteet == == Aiheesta muualla == *Ari Sirén: Valkeakosken Wellamo 100 vuotta Luokka:Höyrylaivat Luokka:Hinaajat
Siemens-Halske Sh 12

pienoiskuva|Sh 12 VL Sääsken nokalla Suomen Ilmailumuseossa. Siemens-Halske Sh 12 oli saksalainen yhdeksänsylinterinen ilmajäähdytteinen tähtimoottori. Moottori oli suunniteltu ilma-aluskäyttöön ja sen ensimmäinen käyttö tapahtui vuonna 1925. Moottori oli teholtaan 80-kilowattinen (110 hv). ==Moottoria käyttäneet konetyypit== * Albatros L 68 * Albatros L 79 * Arado S I * Arado W 2 * BFW M.21 * BFW M.27 * Bücker Bü 133 * IVL K.1 Kurki * Udet U-8 * Udet U 11 Kondor * Udet U-12 * VL Sääski * Weiss EM-10 Ölyv == Lähteet == == Aiheesta muualla == * Luokka:Lentokonemoottorit Luokka:Tähtimoottorit
Asashio (1936)

Asashio () oli keisarillisen Japanin laivaston Asashio-luokan hävittäjä toisessa maailmansodassa. == Valmistus == Alus tilattiin vuoden 1934 Maru-2-ohjelmassa Sasebon laivastontelakalta, missä köli laskettiin 7. syyskuuta 1935. Alus laskettiin vesille 17. joulukuuta 1936 ja valmistui 31. elokuuta 1937.Whitley 1988 s. 199. == Palvelus == Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa Ōshion, Michishion ja Arashion kanssa. Alkuvuodesta 1942 alus siirrettiin divisioonan mukana Alankomaiden Itä- Intiaan, jossa alus osallistui 19. helmikuuta Bandoengin salmessa Alankomaiden laivaston Hr. Ms. Piet Heinin upottamiseen. Kesäkuussa alus osallistui Midwayn operaatioihin. Maaliskuussa 1943 alus kuului kahdeksan hävittäjän ja kahdeksan kuljetusaluksen saattueeseen, joka kuljetti täydennyksiä Rabaulista Laeen. Yhdysvaltain ja Australian lentokoneet upottivat koko saattueen ennen perille pääsyä.Whitley 1988 s. 200 Asashio tuhoutui 4. maaliskuuta B-25 koneiden hyökkäyksessä 45 mailia kaakkoon Finschafenista.Jentschura et al 1977 s. 148 == Lähteet == * * * === Viitteet === Luokka:Asashio-luokan hävittäjät Luokka:Japanilaiset toisen maailmansodan hävittäjät
Ukko.fi

Ukko-yrittäjyyspalvelut Oy (tyyliteltynä UKKO Yrittäjyyspalvelut Oy) on suomalainen yritys, joka tuottaa laskutus- ja kirjanpitopalveluja aputoiminimillä Ukko.fi laskutuspalvelu, UKKO Kevytyrittäjä ja UKKO Yrittäjä). Yritys on perustettu vuonna 2012. == UKKO.fin palvelut == UKKO.fi tarjoaa digitaalisia yrittäjyyspalveluita, jotka toimivat kokonaan verkossa. Niiden tarkoitus on tehdä erilaisten itsensätyöllistäjien työllistymisestä, töiden laskuttamisesta ja taloudenhallinnasta helpompaa. Palveluja on kaksi: * UKKO Kevytyrittäjä – laskutuspalvelu, jota voivat käyttää niin Y-tunnuksen omistavat kuin ilman Y-tunnusta toimivat kevytyrittäjät * UKKO Yrittäjä – toiminimi- ja osakeyhtiöyrittäjille suunnattu palvelu, joka tarjoaa kirjanpidon ja taloushallinnon ratkaisuja Alun perin UKKO.fi toimi ainoastaan laskutuspalveluna. Sittemmin sen palveluvalikoimaan on lisätty toiminimi- ja osakeyhtiöpalvelut. UKKO.fin verkkosivulta löytyy myös ilmainen ja kaikille avoin Yrittäjyyskoulu, joka avaa yrittäjyyteen liittyviä asioita ymmärrettävästi ja auttaa yrittäjiä kehittämään toimintaansa. Yrittäjyyskouluun kuuluu artikkeleita, oppaita ja opetusvideoita, jotka käsittelevät esimerkiksi yritystoiminnan aloittamista, verotusta, oman työn hinnoittelua ja markkinointia. == Yritys == UKKO.fin konttori sijaitsee Helsingin Ruoholahdessa. Yrityksen henkilöstö toimii asiakaspalvelun, taloushallinnon, ohjelmistokehityksen sekä viestinnän ja markkinoinnin tehtävissä. Vuonna 2023 UKKO.fillä on reilu 100 työntekijää. Yrityksen toimitusjohtajana on vuodesta 2022 toiminut Lauri Timgren. == Historia == UKKO.fin perustivat Olli Kopakkala, Ukko Kumpulainen, Antti Turpeinen ja Marko Yli-Paavola Helsingissä vuonna 2012. Perustajat olivat itse yrittäjinä huomanneet kaipaavansa helppoa tapaa sivutoimisten työkeikkojen laskuttamiseen, ja he perustivat UKKO.fin ratkaisuksi tähän tarpeeseen. Yrityksestä tuli käyttäjämäärällä mitattuna Suomen suurin laskutuspalvelu vuonna 2016, ja vuonna 2020 palvelu ylitti 100 000 käyttäjän rajan. Vuonna 2017 perustettiin kevytyrittäjyyspalvelujen toimialayritys Uusi työ ry, joka toimii kevytyrittäjyyden edistäjänä ja puolestapuhujana. Järjestö edesauttaa toimialan ja siihen liittyvän lainsäädännön kehittämistä sekä kevytyrittäjien yhteiskunnallista asemaa. 2017 UKKO.fille perustettiin tytäryhtiö, henkilöstöpalvelu UKKO Work, jonka toiminta kuitenkin lakkautettiin vuonna 2019. Vuonna 2019 UKKO.fin toiseksi tytäryhtiöksi perustettiin toiminimiyrittäjien kirjanpitopalvelu UKKO Pro . Yhtiö sulautui sittemmin osaksi UKKO.fitä ja nousi toiseksi palveluksi kevytyrittäjyyspalvelun rinnalle. Vuonna 2022 kevytyrittäjyyspalvelu laajentui myös Y-tunnuksella toimiville kevytyrittäjille. Vuonna 2023 UKKO.fi avasi myös osakeyhtiöyrittäjille suunnatun palvelun, minkä yhteydessä palvelut nimettiin uudelleen UKKO Kevytyrittäjäksi ja UKKO Yrittäjäksi. == Lähteet == == Aiheesta muualla == * Viralliset verkkosivut Luokka:Suomalaiset verkkosivustot Luokka:Yrittäjyys
Champrepus

Champrepus on kunta Ranskassa Manchen departementissa Normandian alueella. Siellä sijaitsee 1950-luvulla perustettu eläintarha Parc zoologique de Champrepus, jossa vierailee vuosittain noin 100 000 kävijää.Tour de France 2016 Tiedosto:FranceNormandieChamprepusPontZoo.jpg|Parc zoologique de Champrepus Tiedosto:Champrepus_-_Mairie.JPG|Kunnantalo ==Aiheesta muualla== *Eläintarhan kotisivut ==Lähteet== Luokka:Manchen kunnat